Държавен вестник, бр. 51, 2020 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  51
(3) Инвестиционният посредник представя 
доклада по ал. 2 на заместник-председателя 
в срок 7 работни дни от представянето на 
управителния орган.
(4) Докладът по ал. 2 обхваща:
1. описание на изпълнението и ефектив-
ността на цялостната среда за контрол на 
инвестиционните услуги и дейности;
2. обобщение на основните констатации 
от прегледа на политиките и процедурите;
3. обобщение на проверките на място 
или на документалните прегледи, извършени 
от звеното за проверка на съответствието, 
включително установените нарушения и 
пропуски в организацията и процесите по 
проверка на съответствието, въведени от 
инвестиционния посредник, и предприетите 
в резултат на това мерки;
4. всички рискове, идентифицирани в 
рамките на дейностите по мониторинг на 
звеното за проверка на съответствието;
5. съответните промени и новости в ре-
гулаторните изисквания през обхванатия в 
доклада период и мерките, които са пред-
приети и следва да бъдат предприети, за 
да се гарантира спазване на променените 
изисквания;
6. други важни въпроси, свързани със 
спазването на изискванията и възникнали 
след последния доклад;
7. съществената кореспонденция с ком-
петентните органи.
Раздел III
Предоставяне на информация на Комисията
Чл. 53. Лицата, получили лиценз за из-
вършване на дейност като инвестиционен 
посредник, представят в Комисията в срок 
7 работни дни от вписването им в търгов-
ския регистър:
1. списък с адресите на помещенията, в 
които се предлагат инвестиционни и допъл-
нителни услуги;
2. писмени сведения за техническото 
оборудване, необходимо за извършване на 
дейността.
Чл. 54. (1) Инвестиционният посредник 
уведомява Комисията за:
1. единния идентификационен код (ЕИК) 
и идентификационния код на правния субект 
(Legal Entity Identifier code – LEI code);
2. правно-организационната форма и при 
промяна в нея;
3. адреса за кореспонденция, телефона, 
факса, електронния адрес и електронната 
страница в интернет на инвестиционния 
посредник;
4. откриване, съответно закриване на 
офис, в който ще се извършва, съответно 
се извършва дейност като инвестиционен 
посредник;
5. промяна в начина на представляване 
на инвестиционния посредник;
6. всеки случай, когато лице, което е член 
на управителния орган, съответно на контрол-
ния орган, е във фактическа невъзможност 
да изпълнява функциите и задълженията си 
за срок, по-дълъг от 3 месеца;
7. изменение и/или допълнение на устава, 
съответно на дружествения договор;
8. изменение и/или допълнение на при-
лаганите правила, процедури и системи на 
инвестиционния посредник, включително 
на плана за възстановяване;
9. промяна в обстоятелства, отразени в 
документи, послужили като основание да се 
издаде лиценз за извършване на дейност като 
инвестиционен посредник, и в документите 
по чл. 53, т. 1;
10. възникване или промяна на обстоя-
телство, в резултат на което нормативните 
изисквания към членовете на управителния 
орган или на контролния орган на инвес-
тиционния посредник, към други лица, на 
които е възложено управлението му, или 
към други лица, които работят по договор 
за него, вече не са спазени;
11. промяна на лице от състава на висшия 
ръководен персонал, на лицата по чл. 65, 
ал. 1, т. 1 – 3, лице от комитета за подбор 
на кандидати, на комитета по риска и на 
комитета по възнагражденията;
12. имената и датата на назначаване, съ-
ответно освобождаване, на лицата по чл. 68, 
ал. 1 от ЗПФИ;
13. отнемане на лиценз за извършване 
на дейност, поставяне под особен надзор, 
както и за налагане на други принудителни 
мерки, административни наказания и други 
санкции за нарушения, свързани с предмета 
на дейност на дружеството, от Българската 
народна банка, от други държавни органи, 
от регулиран пазар на финансови инстру-
менти или от депозитарната институция 
на членове на управителния орган или на 
контролния орган на инвестиционния по-
средник, финансовия холдинг и финансовия 
холдинг със смесена дейност и на лица, 
работещи по договор за инвестиционния 
посредник;
14. откриване на производство по несъс-
тоятелност;
15. вземане на решение за преобразуване;
16. вземане на решение за прекратяване;
17. откриване на производство по лик-
видация;
18. настъпване на други обстоятелства, 
подлежащи на вписване в регистъра по 
чл. 30, ал. 1, т. 2 от Закона за Комисията за 
финансов надзор (ЗКФН), съответно промени 
в тези обстоятелства.
(2) Задължението по ал. 1 се изпълнява 
в срока по чл. 130, ал. 2 от ЗПФИ.